Houston Stewart Chamberlain
Store norske leksikon,Religion og filosofi,Filosofiens fagdisipliner,Politisk og økonomisk filosofi,Politiske og økonomiske filosofer
Houston Stewart Chamberlain var en britisk-tysk filosof. Chamberlain vakte først oppmerksomhet med et verk om Richard Wagner (1894), hvis musikk og livssyn han beundret sterkt. Han ble 1909 gift med Wagners datter Eva.
Men mest kjent er han for sitt historiske og kulturfilosofiske arbeid Die Grundlagen des 19. Jahrhunderts (1899–1901), hvor han forfektet «den ariske rases», særlig tyskernes, kulturelle overlegenhet overfor semittene. Ved dette verk, som kom i en serie opplag (inntil 1918 i 1 millioner eksemplarer i Tyskland), fikk Chamberlain betydning for den nazistiske ideologien. Under den første verdenskrig opptrådte han som fanatisk forsvarer av Tyskland.Chamberlain har også skrevet biografier over Immanuel Kant (1905) og Johann Wolfgang von Goethe (1912). Les mer i Store norske leksikon nazisme Richard Wagner